Programa d’activitats de la Marató solidària per relleus 4xM a benefici d’Osonament – Osonament\nLa Marató solidària per relleus 4xM, que es realitzarà el proper 16 de setembre a Manlleu, acollirà una sèrie d’activitats paral·leles com una sessió de Body Combat, de Zuma o d’Spinning. L’Ajuntament també farà el reconeixement al mèrit esportiu de la ciutat. Les activitats tindran lloc a la plaça Fra Bernadí, a partir de les 16h. Estaran obertes a tots els públics i algunes d’elles tindran un cost solidari d’1 euro. Durant tota la tarda també hi haurà inflables pels més petits, una tirolina i exhibicions d’entitats esportives de Manlleu. Així mateix, la plaça Fra Bernadí, serà l’espai on es farà l’entrega dels premis de la Marató 4xM. La recaptació de la cursa i de les activitats paral·leles es destinaran a Osonament, amb l’objectiu de reforçar els seus programes d’atenció a la salut mental i a les addiccions.\n← Les obres d’Osona i del Vallès Oriental s’exposen a La Garriga\nManifest de Xeisor contra els atacs a la democràcia i a les institucions catalanes →


El PP demanarà la compareixença de Marlaska, Darias i Iceta per la vacunació de les forces de seguretat a Catalunya\nPublicat 22/04/2021 10:40CET\nEl president del PP, Pablo Casado, ha revelat aquest dijous que demanarà la compareixença dels ministres d'Interior, Fernando Grande-Marlaska, de Sanitat, Carolina Darias, i de Política Territorial i Funció Pública, Miquel Iceta, per la vacunació de la Policia Nacional i la Guàrdia Civil a Catalunya.\nEn una entrevista a la Cadena Cope que ha recollit Europa Press, Casado ha explicat que els populars volen saber per què la Generalitat "no ha vacunat" els cossos policials, fet que suposa "una vergonya".\nAquest dimecres, JUPOL, el sindicat majoritari de la Policia Nacional, va afirmar que tan sols s'ha inoculat un 15% dels agents de les forces i cossos de seguretat de l'Estat a Catalunya, comparat amb la mitjana d'altres comunitats que se situa per sobre del 75%.\nEl líder de l'oposició ha fet aquest anunci quan es referia a la gestió del president del Govern central, Pedro Sánchez, que ha acusat de no fer "res" durant la primera onada del coronavirus, anant-se'n "de vacances" amb el consegüent "fracàs".\nAixí, Casado ha carregat contra Sánchez per haver-se atribuït el mèrit de l'arribada de les vacunes però d'amagar-se amb el "fracàs de la distribució". "Si el govern és incapaç de fer res que dimiteixi, però si s'ha de posar darrere les autonomies, que doni eines", ha demanat.


Green Vita, la revolució healthy al centre comercial | Gastrotalkers.cat\nGreen Vita, la revolució healthy al centre comercial\nGreen Vita, una aposta de restauració diferent i trencadora per als centres comercials. Una aposta per l'alimentació saludable i responsable per al conjunt de la societat.\nNÚRIA ESCALONA | 14/12/2017 a les 07:53h\nArxivat a: Magazine, GreenVita / Viladecans\nAquesta notícia es va publicar originalment el 14/12/2017 i, per tant, la informació que hi apareix fa referència a la data especificada.\nÉs temps de fires i mercats nadalencs, però també de compres. I Nadal i compres, encara que no pugui agradar a tothom, també va associat al concepte "centre comercial". Per molt que alguns ens entestem a evitar-ho, en aquestes dates és molt probable que hi acabem anant. M'ha passat durant els dies de pont.\nGairebé era hora de dinar i no tenia cap intenció de quedar-me a fer el mos a l'indret. Tinc associada la idea de centre comercial a la de menjar poc saludable. I sí, segur que la meva associació es pot desmuntar optant per les opcions més verdes d'algunes cartes, però aquestes no m'acaben de convèncer perquè a més sempre acostumen a anar planes de calories que una no hi posaria. Per tant, podem dir que els centres comercials no són en el més habitat quotidià i menys per menjar. Però algun cop l'any pot acabar passant. Ha estat el cas.\nMentre em dirigia a mirar on podia aturar-me, just abans de poder veure tota l'oferta, un cartell immens deia "Healthy Food" i, evidentment, em va cridar l'atenció en el moment adequat. Estava al Viladecans Styles Outlets, un centre comercial amb poc temps de vida i que encara no està tant freqüentat com d'altres centres comercials de la zona o com la conegudíssima Roca Village. Així, sense més, a causa de l'immens cartell vaig descartar mirar altres opcions i em vaig dirigir a descobrir si aquesta m'encaixava. M'hi vaig plantar a la porta i sí, la carta encaixava perfectament amb la idea d'alimentació que cercava a l'haver d'anar a menjar fora de casa i trencava totalment la meva idea del que podia trobar en un centre comercial. El lloc: Green Vita.\nLa carta estava totalment relacionada amb el concepte verd, eco i healthy. Tenia els meus dubtes, però en entrar ho vaig poder contrastar.\nL'ambientació del lloc és molt acollidora. Hi havia tot de taules de diferents mides i formats i poca gent. Al fons una mena de self-service. Just en aquella zona s'havia d'agafar una carta, mirar les diferents opcions, agafar una safata (estéticament encertada), got, coberts i tovalló. Seguidament la beguda, punt on no hi trobareu els refrescos més populars, sinó alternatives ecològiques o elaborades amb estèvia i també cerveses per persones sense gluten. Ah, i aigua filtrada que no s'ha de remunerar. A continuació tot un aparador d'aliments freds per preparar amanides al qual no s'hi pot accedir, sinó que les has de demandar a una persona que hi ha rere el taulell (ben vist per la higiene) i a qui també has de demandar els plats calents. Li segueix el taulell de pa i l'aparador de postres -també hermètic i inaccessible- i, finalment, la caixa amb el servei de cafeteria.\nEn ser dia festiu hi havia opció a triar dos menús amb gairebé tots els plats de la carta a excepció de les hamburgueses. He optat pel menú que complia els meus requisits, però hi hauré de tornar a tastar les hamburgueses perquè tota la resta m'ha entusiasmat i els ingredients d'aquestes les feien molt desitjables.\nLa meva opció han estat verdures de temporada a la brasa i pollastre de pagès a la brasa. I quelcom tan senzill com això, un bàsic, em sembla una idea revolucionaria en l'àmbit dels centres comercials. Ho he arrodonit amb un pastís de pastanaga casolà i un cafè americà. Tot ben senzill, però la clau no està en la senzillesa, sinó en què aquesta senzillesa ha d'estar bona i ben feta. I això és el que m'he trobat i m'ha captivat.\nVerdures de temporada a la brasa al Green Vita de Viladecans Foto: Núria Escalona\nPollastre de pagès a la brasa al Green Vita de Viladecans Foto: Núria Escalona\nI aprofundeixo en els detalls! Les verdures eren variades i ben cuites: carabassó, carabassa, albergínia, carxofa, ceba, fonoll... El pollastre estava deliciós, ben cuit i cruixentet per fora i gens sec per dins. A més anava acompanyat d'unes verdures diferents de les que hi havia al primer plat: patata al forn i pebrot vermell. I mentre ho escric m'ho torno a estar menjant mentalment.\nPastís de pastanaga del Green Vita de Viladecans Foto: Núria Escalona\nSi fins aquí havia anat bé, la cirereta venia amb les postres i el cafè. El pastís de pastanaga era deliciós, d'aquells que vols repetir d'immediat -quan vaig fer la comanda estava per estrenar i quan vaig marxar del lloc nomes en quedava una porció, el lloc que inicialment estava buit s'havia omplert de gom a gom-. I amb el cafè he demanat sacarina, doncs si demano estèvia em miren de forma estranya, i la cambrera m'ha sorprés dient-me: "no tenim sacarina, tenim estèvia o sucre morè". A lo que he exclamat: "ondia, estèvia molt millor!" Així que ja ho veuen, perfecte.\nL'experiència ha estat fantàstica i he aprofitat l'ocasió per parlar amb una de les cambreres. L'he felicitat pel projecte, perquè crec que va sent hora de tenir en compte certs tipus d'alimentació en lloc on hi transita tanta gent. Ella mateixa m'ha dit: "el projecte és genial i està funcionant molt bé. Jo mateixa quan el vaig conèixer vaig deixar la meva feina per treballar aquí i estic molt contenta de la decisió presa". Hem segueix parlant del projecte i m'explica que coneixen els proveïdors i que l'empresa els manifesta obertament. De fet m'ha explicat que els pastissos no els fan al restaurant, sinó que els porten d'una pastisseria què manté la mateixa filosofia que ells, la Pastisseria Frolis (C/Aragó 106, Barcelona). Justament una pastisseria que té com a claim "merndolas súper sanas" i que també mereix ser coneguda.\nGreen Vita es va obrir per primer cop a Viladecans Style Outlets fa mesos. Tanmateix també el podeu trobar a Diagonal Mar i Parc Vallès. Però resulta anar tan bé que també l'obriran al Mercat de Glòries i prop de Plaça Universitat (en aquest cas desvinculant-se per primer cop del concepte centre comercial cobert)\nNi fregits, ni sucres refinats, ni conservants, ni colorants artificials. Productes provinents de l'agricultura responsable. Al moment i davant teu. En cru, al vapor, saltejat o al forn de brasa amb carbó ecològic vegetal. Menjar que sigui bo per al paladar i bo per al cos. Tot un seguit de bàsics a potenciar en l'oferta gastronòmica per quan inevitablement s'ha de menjar fora de casa i que sovint és difícil de trobar.\n09/07 Els vins del Massís del Garraf demanen més espai a les cartes dels restaurants\n07/07 Es cancel·la el Vijazz Vilafranca 2020\n02/07 'Heinz Summer House', l'espai efímer de Heinz dedicat als sabors està a Sitges\n30/06 L'oleoturisme s'adapta per arribar als turistes que cerquen natura, gastronomia i sostenibilitat\n30/06 “Oleum Priorat”, l'oli guardonat amb tres medalles al Japó\n29/06 Alimentària es trasllada al maig del 2021 a causa del coronavirus\n29/06 ActúaAyudaAlimenta, la campanya nascuda per ajudar a paliar la precarietat del sector cultural\n22/06 10 coques de Sant Joan per menjar-se la revetlla\n1 'Heinz Summer House', l'espai efímer de Heinz dedicat als sabors està a Sitges\n2 L'oleoturisme s'adapta per arribar als turistes que cerquen natura, gastronomia i sostenibilitat\n3 Què cal saber per tastar un vi sense ser un expert?\n4 Els vins del Massís del Garraf demanen més espai a les cartes dels restaurants\n5 Alimentària es trasllada al maig del 2021 a causa del coronavirus\n6 “Oleum Priorat”, l'oli guardonat amb tres medalles al Japó\n7 Es cancel·la el Vijazz Vilafranca 2020\n8 ActúaAyudaAlimenta, la campanya nascuda per ajudar a paliar la precarietat del sector cultural


centre catòlic mataró: El mal inici de partit sentencia al Platges\npublicat per http://www.mataroradio.cat 27/11/2012 - 15:59 Anna Gual\nUn mal inici de partit torna a sentenciar al Platges de Mataró. L’equip que entrena Quique Spà segueix sense poder posar remei al que està sent el seu problema més gran aquesta temporada. Aquest cap de setmana l’equip va perdre a la pista del Salt per 74 a 68, després d’uns primers minuts per oblidar.\nEl Platges de Mataró segueix sense trobar la solució al problema que l’ha estat perseguit durant tot el que portem de temporada. Aquest dissabte l’equip tornava a deixar constància que li costa entrar en els partits. Un parcial de 21 a 4 en el minut 6 de partit, va ser una llosa massa pesada pel conjunt de Quique Spà, que va veure com el Salt sentenciava el matx, només entrar a la pista. Aquest fet més enllà de ser aïllat es porta repetint durant la temporada, motiu pel qual el tècnic mataroní veu la necessitat de trobar-hi una solució urgent.\nUn mal inici determinant ja que de no haver estat així el conjunt mataroní s’hagués pogut emportar la victòria. Així ho va demostrar amb l’esperit de reacció a partir del 21 a 4, que va portar a l’equip a remuntar i a posar-se només a 4 punts per darrere dels locals. Una remuntada insuficient però, ja que el Salt, molt encertat en el tir, va saber lligar bé la victòria.\nAquestes remuntades després d’un inici de partit fluix també obliguen a l’equip a fer un sobreesforç, i no el permeten arribar en condicions físiques òptimes al tram final. Conseqüència final aquesta, d’una dinàmica que l’equip espera haver solventat de cara al partit davant el Mollet del proper cap de setmana.


Shakira sorprèn als seguidors amb el seu canvi de 'look'\nShakira diu adeu al seu ros platí i torna al seu color de cabell natural\nLa cantant colombiana va lluir el seu nou 'look' al Palau Blaugrana, on va assistir acompanyada de tota la família a veure un partit de bàsquet\nper Redacció dimarts, 12 de març 2019 - 20:49h | Actualitzat a 12/03/2019 20:54h\nPiqué i Shakira van passar una divertida tarda en família al Palau Blaugrana | GTRES\nShakira i Piqué han gaudit d'una divertida tarda de diumenge en família al Palau Blaugrana. La cantant i el futbolista han assistit, acompanyats dels seus dos fills Sasha, de 4 anys, i Milan, de 6 anys, des de peu de pista, a la victòria del Barça. Com grans aficionats que són del F. C. Barcelona han viscut cada jugada del partit de bàsquet al Palau.\nÉs on la cantant colombiana sorprenia els seus seguidors amb un nou i inesperat canvi de 'look': Shakira ha abandonat el seu ros característic per donar pas al seu color natural de cabell.\nEl canvi radical pel qual ha optat la cantant és el de tornar a poc a poc al seu color natural de cabell, el morè, però sense abandonar del tot el ros que li ha estat tant característic durant aquests anys i del qual en conserva alguns flocs de pèl. Sembla que també ha abandonat el seu arrissat voluminós per un de més laci.\nThe Piqué family at the Palau Domingo en familia en el Palau Blaugrana Diumenge en família donant suport a l’@fcbbasket FORÇA BARÇA!\nUna publicación compartida de FC Barcelona (@fcbarcelona) el 10 Mar, 2019 a las 10:39 PDT\nLa prova d'Hisenda contra Shakira és una perruqueria\nEl pròxim 12 de juny la cantant colombiana haurà de declarar al jutjat d'Esplugues com a imputada per frau fiscal i, tal com va avançar 'En Blau', la fiscalia té com a prova de càrrec contra ella les seves visites a una perruqueria. Aquestes visites, segons la fiscalia, indicarien que en el moment en què es va cometre el frau, Shakira no vivia a les Bahames sinó a Barcelona que és on acudia a la perruqueria per fer-se el seu característic ros platí.\nMés notícies: El petit dels germans Roca ha estat pare d'una nena\nA Hisenda li consta que la cantant té domicili fiscal a Barcelona des de 2015, però l'acusen d'ocultar que des de l'any 2011 la colombiana vivia la major part de l'any a la ciutat comtal. Amb fotos de les seves visites freqüents a la perruqueria i una altra imatge de la cantant embarassada de Milan supervisant les obres de la mansió que la parella s'ha construït a Esplugues, la Fiscalia creu poder demostrar que Shakira va cometre frau fiscal.\nDulceida i la seva dona, a punt de fer el pas més important de les seves vides


A cada curs, hi ha assignatures obligatòries (es fan al llarg de tot el curs) i assignatures optatives, que poden ser trimestrals, quadrimestrals o anuals. Totes s'avaluen trimestralment. Així mateix, en finalitzar els cursos de 1r, 2n i 3r es realitza el treball de síntesi, que té una durada d’una setmana. A 4t curs, durant tot el curs escolar, es fa un projecte de recerca.\nEls diferents departaments didàctics i la comissió de Projecció de centre organitzen un seguit d’activitats que complementen els continguts que es treballen a classe. En són bons exemples el camps d’aprenentatge a 2n d’ESO, el viatge ludiocultural a finals de 4t d'ESO, la jornada esportiva, sortides al teatre, xerrades diverses, visites a museus i exposicions, participació en tallers…\nLlengua vehicular i idiomes:\nMesures d'atenció a la diversitat:\n- Atencions individualitzades\n- Agrupaments flexibles de matemàtiques, llengua catalana, llengua castellana i llengua anglesa a 1r, 2n i 3r d'ESO.\n- Projecte Pont, pensat per facilitar l’acreditació d’ESO del major nombre possible d’alumnes i que combina les classes teòriques amb pràctiques en empreses del poble.\nPer tal d'atendre el millor possible tot l’alumnat i de facilitar la relació amb les famílies, ja fa diversos cursos que hem iniciat una experiència de tutories compartides, de manera que cada grup-classe té un professor/tutor que vetlla per la cohesió i les activitats del grup. Paral·lelament, la tutoria personalitzada de cada noi/a es reparteix entre tots els membres de l’equip docent del nivell.\nL'horari és de 8:00 a 14:45h.\nÉs l'etapa de l'educació secundària postobligatòria que té com a finalitat proporcionar a l'alumnat formació, maduresa intel·lectual i humana, coneixements i destreses que li permetin progressar en el seu desenvolupament personal, social i incorporar-se a la vida activa o a l'educació superior.\nEn el nostre Institut, només oferim la modalitat d'Humanitats i Ciències socials i la modalitat de Ciències i Tecnologia.\nEl Batxillerat està format per diferents tipus d'assignatures: unes pertanyen a la part comuna i altres pertanyen a la part diversificada. Us en donem més informació a continuació.\nS'entén com a part diversificada les assignatures pròpies de la modalitat escollida, les matèries optatives que ofereix cada centre i el treball de recerca.\nDe la tria de les matèries de modalitat s'estableixen diferents itineraris, que han de servir per donar la formació bàsica que conduirà als estudis universitaris o de grau superior triats per l'alumnat.\nL'alumnat ha de cursar, com a mínim, tres matèries de modalitat en cadascun dels dos cursos del batxillerat. D'aquestes sis matèries, un mínim de cinc han de correspondre a la modalitat escollida.\nMatèries optatives: són assignatures que proposa cada centre educatiu. S'encabeixen l'horari de les matèries de modalitat. En el nostre institut, oferim Psicologia, tant a 1r com a 2n de Batxillerat.\nTreball de recerca: es tracta d'un treball que l'alumne ha de fer entre el segon trimestre de 1r de Batxillerat i el primer trimestre de 2n. Consta d'una memòria escrita i d'una exposició oral davant d'un tribunal, format per tres professors.\nPodeu trobar informació sobre els cicles formatius a la pàgina web de l'Escola d'Hostaleria d'Osona:


Disseny i desenvolupament de UAV autònoms\nEn la missió Aldora es treballa en un sector emergent com és el de drons UAV autònoms, capaços de desenvolupar tasques complexes de reconeixement del terreny. Amb la seva aeronau Thanos busquem dur aquesta tasca a l’extrem i desenvolupar un vehicle d’exploració espacial, concretament per l’exploració de l’atmosfera de la lluna Tità. Paral·lelament, s’està desenvolupant un dron per a participar en el UAV Challenge per posar en pràctica la tecnologia necessària per al dron Thanos.\nPer tal de complir amb aquest objectiu, la missió compta tant amb estudiants d’enginyeria aeroespacial com electrònica, aprofundint en totes les disciplines que poden afectar una aeronau així: aerodinàmica, estructura, robòtica, programació, intel·ligència artificial, telecomunicacions, etc. Tot està desenvolupat íntegrament per estudiants de l’ESEIAAT encara que s’està col·laborant amb empreses externes com HP i JBC per assolir l’objectiu de la missió.\nLa missió consta de dues etapes, en la primera es desenvolupa la tecnologia necessària per a poder construir el dron i en la segona es combinen tots els elements per construir l’aeronau definitiva.\nEl desenvolupament tecnològic s’ha realitzat amb diferents prototips.\nVa ser la primera aeronau del projecte i amb la que es van provar les primeres tecnologies i conceptes que van inspirar el projecte. L’Aeronau era un ala volant amb capacitat d’enlairament i aterratge vertical (VTOL) completament autònoma. Comptava amb 4 motors que servien per l’enlairament i l’aterratge a la vegada pel vol horitzontal. Gràcies a la col·laboració amb HP l’estructura del dron es va fer amb la seva tecnologia 3D MultiJet Fusion. Les dificultats que va presentar aquest disseny pel vol autònom i el sistema de propulsió van provocar que aquest disseny es deixés de banda.\nSegona aeronau del projecte i amb la que es van millorar el disseny de l’Alpha 2. En el disseny aerodinàmic es va conservar l’estructura d’ala volant però s’hi va afegir un timó de cua per millorar la seva estabilitat. Al sistema de propulsió s’hi va afegir un motor, aconseguint un total de 5, quatre per al vol vertical i un per al vol horitzontal. L’estructura es va seguir imprimint amb la MultiJet Fusion d’HP.\nEls canvis en el disseny aerodinàmic i propulsiu van permetre que el sistema de control autònom fos viable. El problema d’aquest disseny va ser el pes de la impressió 3D, que va impedir que el prototip arribés a ser provat en una situació real.\nA l’inici del projecte no estava contemplat la competició, era un objectiu a llarg termini. Amb la nau Kronos es varen desenvolupar totes les tecnologies que serien crucials per a poder construir del dron UAV autònom. Els membres dels cursos anteriors van aconseguir desenvolupar: visió artificial per a la detecció d’obstacles mitjançant un Lidar, una electrònica pròpia i les tècniques de construcció d’aeronaus mitjançant la combinació de materials compostos amb impressió 3D.\nPer comprovar el funcionament de totes aquestes tecnologies es va optar per construir un dron VTOL que fos l’evolució de la nau Kronos que les utilitzés totes. Aquest dron es dissenyarà especialment per participar en el UAV Challenge conjuntament amb la missió Grass.\nÉs la darrera aeronau del projecte i la que presenta el projecte més ambiciós. L’objectiu és crear una nau dimensionada per poder realitzar missions de reconeixement en planetes o llunes del Sistema Solar, concretament es dimensiona per volar a la lluna Tità.\nPer aquest dron s’ha optat per no utilitzar una configuració VTOL, ja que en una atmosfera més densa que la de la Terra és més fàcil controlar una aeronau de vol horitzontal. Primer de tot es construirà la nau perquè voli a la Terra per provar tots els sistemes necessaris per realitzar la missió i posteriorment s’adaptarà per volar a Tità.\nLa característica principal d’aquesta aeronau es que permet estudiar amb més profunditat els enigmes que envolten la superfície de Tità. Per fer-ho, no només s’ha adaptat l’aeronau perquè voli correctament en les condicions extremes de Tità, sinó que a més disposarà de sondes a l’interior d’aquesta que es llençaran a diferents punt d’interès perquè permetin un estudi de la superfície de l’astre. Tot això no podrà ser possible sense la col·laboració de les empreses externes com HP i JBC, les quals aporten tant ajudes tecnològiques com materials al projecte.


Les declaracions de José Bordalas (tecnic del Valencia CF) previes al partit de #LigaSantander davant l’Atletico de Madrid | Notícies Dígitals\nLes declaracions de José Bordalas (tecnic del Valencia CF) previes al partit de #LigaSantander davant l’Atletico de Madrid\n06/11/2021 atletico de madrid, bordalas, valencia cf\nJosé Bordalás ha comparegut en roda de premsa davant dels mitjans de comunicació per analitzar la prèvia del València CF-Atlètico de Madrid, partit corresponent a la jornada 13 de LaLiga. A continuació, reproduïm un extracte de la compareixença.\nL’Atlètic és un equip que porta fent les coses molt bé durant molts anys, creixent quant a poder, plantilla i ser un dels grans. És el campió de Lliga i és un grandíssim equip. No només ha estat una dificultat per a mi, sinó per a tots els equips, però són dades del passat. És un altre partit i estem preparats per afrontar aquest partit. Estic convençut que amb l?ajuda de l?afició l?equip farà un gran partit contra l?Atlètic.\nDonar-ho tot és innegociable\nNosaltres intentarem jugar a futbol, fer un bon partit contra un gran equip. Tots hem vist el nivell dʻexigència i el nivell dʻintensitat del futbol modern i sabem que demà serà un partit molt exigent contra un gran equip. Veig l’equip bé, preparat. Sabem el que vol la nostra afició i és el que li hem de donar. La nostra afició vol que l’equip ho doni tot, que defensi l’escut com un guerrer i això és el que farem demà.\nEls plantejaments van en funció de les armes que tinguem en aquell moment i del rival. Cada partit és diferent. El cap de setmana passat el Vila-real CF esperava una pressió alta i sorprendre’ns amb jugadors ràpids, però és la tasca de cada tècnic. No entro a valorar si li agrada més o menys a un rival. El que m’interessa és el València CF, la meva afició i el meu club. El que vull és que la meva afició vegi l’equip competir i guanyar, perquè el que val és guanyar i la resta són contes.\nAnàlisi de l’Atlètic\nLa competició cada any és més exigent, més complicada. Tots veiem com és de difícil treure els punts cada cap de setmana. El veig en la línia dels darrers anys. És un equip difícil, competitiu, amb una gran plantilla. És un gran sens dubte, amb un gran entrenador i és un candidat a tot.\nSituació de la plantilla\nCarlos Soler i José Gayà estan entrenant bé. Els estem cuidant perquè han sortit de lesions però estan bé. Demà tenen moltes opcions de ser titulars. Thierry Rendall, a l’últim partit va reaparèixer i va tornar a tenir molèsties. Hem estat treballant amb ell per enfortir la zona i veurem si podem comptar amb ell. Guedes va tenir un cop molt fort el cap de setmana passat. Està amb molèsties i ho estem cuidant perquè demà estigui en les millors condicions. Maxi Gómez, Jason i Cheryshev estan entrenant amb la resta dels seus companys amb normalitat i els estem traient en altres tasques perquè l’adaptació ha de ser gradual i veurem. Estan bé, amb bones sensacions i prendrem la decisió quan fem la convocatòria.\nTeníem programada l’opció per estar amb Lim, però atès que hi ha hagut un increment en la incidència del COVID no es permeten reunions de més de dues persones a Singapur, per això està parada. Si no és així, segur que ens tornarem a reunir telemàticament.\n← Marcos André i la nostra mascota riuen en equip al costat de Pallassospital amb motiu de la campanya ‘ADN Mestalla Solidari’\nPlà de viatge de l’Elx CF a Mallorca →


Augmenti la seguretat en els seus molls de càrrega amb WHEEL-LOK - Vinca\nAugmenti la seguretat en els seus molls de càrrega amb WHEEL-LOK\nData de l'article 01/03/2021\nEn VINCA sempre ens ha importat la seguretat, és per això que oferim dins del nostre catàleg de productes, una sèrie d’equipaments d’alta qualitat que milloraran la seguretat de les instal·lacions dels seus molls de càrrega.\nCom a producte indispensable els recomanem els immobilitzadors de vehicles WHEEL-LOK de RiteHite que eviten greus accidents durant la càrrega i descàrrega de mercaderies quan els carretons elevadors i transpaletes entren i surten dels remolcs. De vegades si el camió no es troba bé frenat o es produeixen lleus desplaçaments durant la càrrega pot crear-se un espai entre el moll de càrrega i el remolc provocant que el carretó elevador quedi atrapada.\nEl immobilitzador evitarà accidents més greus, com quan per un descuit de l’conductor arrencada abans que hagi finalitzat el procés de càrrega o descàrrega i els operaris segueixin entrant o sortint de l’remolc fent que el carretó elevador es precipiti a el buit.\nPer complementar els equips de seguretat, també recomanem la barrera de seguretat per a molls de càrrega DOK-GUARDIAN, que evitarà el pas de personal o carretons elevadors, quan el moll de càrrega estigui obert però no hi hagi un remolc a l’exterior.\n←Entrada anterior:Nova Ploma Lleugera SD plegable en acer inoxidable\n→Entrada següent:Art i Indústria es fusionen al Gran Teatre de Liceu


Barçaland converteix l’esplanada del Camp Nou en un parc de Nadal ple d’activitats per als més joves\nL’espai nadalenc blaugrana estarà obert a tothom i de manera gratuïta del 22 de desembre al 5 de gener d’11 a 18 hores, excepte el dia de Nadal i l’1 de gener\nEl proper dissabte 21 de desembre, a partir de les 14.30 hores, s’obrirà a l’esplanada del Camp Nou l’espai d’activitats de Nadal que al llarg d’aquestes festes portarà l’ambient nadalenc al voltant de l’Estadi. Amb el nom de Barçaland, l’espai estarà configurat per una sèrie d’activitats adreçades als més joves, que estaran obertes de manera gratuïta per a tothom del 22 de desembre al 5 de gener, d’11 h a 18 h, excepte el dia de Nadal i l’1 de gener, que estaran tancades.\nEl dia de l’obertura coincideix amb el partit de Lliga que jugaran a les 16 hores el Barça i l’Alabès, i, per aquest motiu, les activitats de Barçaland estaran obertes únicament per als socis i aficionats amb entrada. Per això, tots aquells que vulguin assistir al partit i aprofitar l’horari familiar en què es jugarà el matx poden avançar la seva arribada a l’Estadi i gaudir fins a l’inici del partit de les activitats que ocuparan part de l’esplanada del Camp Nou.\nBarçaland permetrà poder viure un Nadal blaugrana únic amb les diferents activitats que el Barça ha preparat per a tota la família. Un espai on hi haurà lloc per a les tradicions, com fer cagar el tió o la visita del Pare Noel i el Patge Reial, i en què es podrà gaudir de manera totalment gratuïta d’un ampli ventall d’activitats lúdiques, amb jocs i tallers, o de divertits espectacles musicals i teatrals en directe.\nEntre les activitats que es podran trobar a Barçaland destaquen la pista de street basket d’Assistència Sanitària, la Big Pool de Beko, els simuladors de conducció de Cupra, les taules de Futtoc de Caixabank i els tornejos de PES 2020 de Konami.\nIgualment, i com cada any, hi haurà altres activitats exclusives 100% Barça, com els clínics de Futbol Sala i de Bàsquet de la Barça Escola, la metodologia Futbolnet de la Fundació Barça i els partits de bàsquet amb la nostra secció de cadira de rodes.\nPel que fa a les actuacions en directe, al llarg de les festes passaran per Barçaland ofertes de màgia i música, concerts com els de Halldor Mar o Funda Nòrdica o els espectacles El viatge de l'Elna o La maleta dels contes de Nadal, entre altres accions.\nTot el calendari d’activitats de Barçaland al Camp Nou el podeu trobar al document següent:\nlabel.document.download.icondocument PROGRAMA D'ACTIVITATS Descarrega el document\nTOTA LA INFORMACIÓ DE BARÇALAND\nPremis de la XV Mostra de Nadales Blaugrana\nUn dels actes que també se celebrarà el dissabte 21 de desembre serà el lliurament de premis de la XV Mostra de Nadales Blaugrana, a la qual s’han presentat aquest any un total de 1.300 dibuixos en les seves categories aleví i infantil, que estaran exposats a l’espai nadalenc de Barçaland durant tots els dies del seu funcionament.\nEl lliurament dels premis es farà a partir de les 13.00 h al Museu del Barça, i comptarà amb la presència del vicepresident primer, Jordi Cardoner, i els directius Emili Rousaud, Josep Pont i Marta Plana, així com del dibuixant Fer, que ha estat l’encarregat d’escollir les Nadales guanyadores d’aquest any.\nPer als visitants que vulguin gaudir d'un dia complet a les instal·lacions del Camp Nou, poden adquirir durant aquestes festes el seu Barçaland Pass Nadal, un producte especialment adreçat als aficionats que no són socis del Club, que permet viure una visita al Camp Nou molt especial.\nPer uns preus de 39 € (adult), 29 € (6 a 13 anys i més grans de 70) i 12 € (més petits de 6 anys), Barçaland Pass Nadal inclou l’entrada al Camp Nou Tour, un dinar en un dels restaurants de la instal·lació, descomptes en la compra d’entrades de futbol i bàsquet, així com en l’entrada de la Pista de Gel, personalització de la samarreta i una gorra o bufanda blaugrana de regal. Amb el Barçaland Pass també es tindrà prioritat en l’accés a les activitats nadalenques que funcionaran a l’esplanada de l’Estadi.


4a Cursa-Caminada L.Companys. Homenatge a l'Olimpíada Popular - 4a Cursa-Caminada L.Companys. - Fundació l'Alternativa\nInici / Memòria històrica / 4a Cursa-Caminada L.Companys. Homenatge a l’Olimpíada Popular – 4a Cursa-Caminada L.Companys.\n4a Cursa-Caminada L.Companys. Homenatge a l’Olimpíada Popular – 4a Cursa-Caminada L.Companys.


Desert de Chihuahua - Viquipèdia, l'enciclopèdia lliure\ndesert i una ecoregió\nEl Desert de Chihuahua és un desert, i una ecoregió que ocupa des del sud dels Estats Units fins al centre de l'altiplà de Mèxic, vorejat a l'oest per la serralada de la Sierra Madre Occidental amb trossos de la Sierra Madre Oriental. On the Als Estats Units ocupa zones de Nou Mèxic, Texas a l'oest del riu Pecos i sud-est d'Arizona; al sud de la frontera cobreix la meitat de l'estat mexicà de Chihuahua, la majoria del de Coahuila, un tros del nord-est de Durango, l'extrem nord de Zacatecas i una petita zona de Nuevo León. Ocupa una superfície de 362.000 km².\n(en) Chihuahuan Desert\n(es) Desierto de Chihuahua\nDesert de Chihuahua al Texas occidental\n30° 32′ 26″ N, 103° 50′ 14″ O / 30.5406°N,103.8372°O / 30.5406; -103.8372Coord.: 30° 32′ 26″ N, 103° 50′ 14″ O / 30.5406°N,103.8372°O / 30.5406; -103.8372\n4,4 ( ) × 1.280 ( ) km\n35-40 °C (mitja)\nmenys de 250 mm / any\nEs tracta d'una conca de drenatge interrompuda per nombroses serralades. Dins del desert les zones altes són més humides i hi ha arbredes i fins i tot boscos de coníferes i d'arbres planifolis.\nEl desert de Chihuahua està més elevat que el Desert de Sonora a l'oest, principalment varia entre 600 i 1675 m d'altitud. Per tant a l'estiu no hi fa tanta calor Però amb de 35 a 40 °C de temperatures màximes diàries. L'hivern varia de relativament suau a bastant fred. Les precipitacions són una mica més abundants que a la Gran Conca, el desert de Sonora i el Desert de Mojave però amb menys de 254 mm anuals, amb molta de la pluja pel "monsó" de finals d'estiu. La precipitació es troba en el marge de 150 a 400 mm. Una tercera part de la zona rep entre 225 i 27 mm. Les nevades són rares excepte a les grans alçades de les muntanyes.\nD'acord amb el World Wide Fund for Nature, el desert de Chihuahua podria ser el desert amb més biodiversitat del món. El llop mexicà abans abundant, ha estat erradicat. La sobrepastura és la principal causa de degradació.\nHi ha moltes espècies de plantes adaptades a la sequedat com Agave, Larrea tridentata, Agave lechuguilla, Mesquite, Ocotillo, opuntia, Dasylirion wheeleri, Yucca, herbàcies i Peyote\nFormacions rocoses al Desert de Chihuahua\nYucca, larrea tridentata, i Mesquite tipifiquen les plantes d'aquest desert\nOcotillo una planta del desert\n↑ Chihuahua Desert Ecoregion, World Wild Fund for Nature\nA Wikimedia Commons hi ha contingut multimèdia relatiu a: Desert de Chihuahua\nDesert de Chihuahua imatges.vanderbilt.edu (slow modem version)\nPronatura Noreste in the Chihuahuan Desert[Enllaç no actiu]\nObtingut de «https://ca.wikipedia.org/w/index.php?title=Desert_de_Chihuahua&oldid=27846589»\nDarrera modificació: 23 jul 2021 a les 15:26\nLa pàgina va ser modificada per darrera vegada el 23 jul 2021 a les 15:26.


La UdL continuarà la docència virtual de moment fins el maig\nAl juny, juliol i setembre es podrien fer exàmens i pràctiques\nBiblioteques i sales d'estudi romanen tancades / Foto: UdL\nLa Universitat de Lleida (UdL) mantindrà la suspensió de l'activitat acadèmica presencial, tant classes com pràctiques, els mesos d'abril i maig, seguint l'acord dels rectors i rectores de les universitats catalanes amb la Generalitat. Això implica mantenir la docència virtual incrementada arran de la pandèmia de la COVID-19. En un comunicat emès aquest divendres, 3 d'abril, el consell de direcció de la UdL ha informat que "al mes de juny, i eventualment al de juliol i la primera setmana de setembre, si l'alerta sanitària ho permet, es podran realitzar algunes activitats presencials" com ara exàmens o pràctiques.\nL'avaluació continuada de les assignatures es manté. De moment, "els exàmens programats pel període maig-juny que es puguin fer en modalitat no presencial es faran en les dates i hores que ja estan programades pels centres, així com les activitats que requereixen interacció en temps real entre el professorat i l'estudiantat", recull la instrucció. També anuncia l'obertura d'un "període extraordinari per modificar continguts, metodologia i sistema d'avaluació", incorporant-ho a les guies docents.\nQuant a les facultats de Medicina i d'Infermeria i Fisioteràpia, el consell de direcció reconeix "l'especificitat de l'impacte de la crisi sanitària en el seu professorat i l'estudiantat". Per això,aquests centres "podran dictar en els propers dies directrius específiques per a les seues titulacions, d'acord amb el vicerectorat d'Ordenació Acadèmica i amb les decisions preses coordinadament en el marc del sistema universitari i de salut de Catalunya”.\nEl text també recull que la presentació dels Treballs Finals de Grau (TFG) i Treballs Finals de Màster (TFM) es podrà realitzar de forma virtual mentre duri la suspensió de l'activitat presencial. "En aquest cas, caldrà que la sessió sigui pública i fer la difusió de l'enllaç de la sessió de videoconferència, juntament amb la informació pública de la lectura", especifica.\nQuant al balanç de la tercera setmana de tancament d'edificis i instal·lacions a la UdL, l'equip de direcció destaca que en docència "s'han intensificat les sessions informatives i formatives sobre l'ús del campus virtual i s'han reforçat especialment les eines d'avaluació". En aquest sentit, fa un "reconeixement especial a l'esforç dels equips de direcció dels centres amb la reprogramació dels calendaris d’examen de primera convocatòria".\nRespecte a la mobilitat, informa que "9 dels 215 estudiants que estaven fora en estades acadèmiques s'han reincorporat a la UdL, 42 han retornat a Lleida però segueixen el curs a destinació (en alguns casos amb intenció de retornar, si fos possible) i 48 han comunicat que romanen a destinació. De 261 alumnes entrants, hi ha constància de 20 que s’han reincorporat a les seues universitats, i 8 que han retornat però segueixen els estudis en línia a la UdL".\nEl comunicat també manifesta l'agraïment a "la implicació de diverses persones, PAS i professorat, estudiantat i exalumnat, en la fabricació d'equipament de protecció individual (EPI) i equips d'ús hospitalari, i en les donacions d'EPIs, disponibles als laboratoris i serveis universitaris o adquirits expressament, per a protecció dels sanitaris". En aquest sentit, l'Escola Politècnica Superior informa que amb les impressores 3D ja han fabricat més de 600 pantalles, que s'han repartit a l'Hospital Universitari Arnau de Vilanova, diversos CAPs de Lleida i residències geriàtriques.\nEl president Torra acorda amb els rectors de les universitats catalanes allargar les classes online els mesos d'abril i maig (Generalitat de Catalunya)


737 persones han superat el coronavirus a les Balears\ndBalears/E.P. | 10 abril 2020\nA les Illes Balears hi ha 654 casos positius actius de SARS-CoV-2, d’acord amb les dades del Ministeri de Sanitat, és a dir, 9 manco que aquest dijous. D’altra banda, 737 persones s’han curat, la qual cosa implica 41 més que la darrera jornada, i la xifra ja s'acosta al 50% del total de 1.488 contagis que s'han detectat d'ençà que va començar l'epidèmia.\nAixí mateix, s’han registrat 8 defuncions i el total acumulat és de 97 morts. Fins ara, s’han registrat 1.488 casos acumulats, 40 més que dijous, la qual cosa representa un increment del 2,8%.\nQuant a la situació en els hospitals, a Mallorca hi ha 403 persones hospitalitzades, 73 de les quals es troben en unitats de cures intensives. La resta de persones, 648, reben atenció per part de les unitats d’atenció al coronavirus.\nA Menorca, hi ha 18 persones hospitalitzades (8 a l’UCI). També hi ha 33 persones en seguiment per part de les UVAC.\nA Eivissa, són 55 les persones hospitalitzades (14 a l’UCI). Altres 33 persones reben atenció de les UVAC a Eivissa i a Formentera.\nAixí mateix, a les Illes Balears hi ha ara mateix 187 professionals que fan feina en els centres sanitaris que són positius actius, una xifra que representa l’1,2% dels 16.000 professionals que fan feina a la sanitat de les Illes Balears. Un total de 299 estan en vigilància activa.\nPel que fa a la situació a les residències de gent gran, hi ha 332 persones afectades: 210 usuaris positius actius, 5 usuaris curats i 26 exitus (dijous eren 22). També s’ha registrat 87 treballadors positius actius i 4 treballadors curats. Un total de 23 residències de gent gran tenen afectats.\nQuant a les residències per a persones amb discapacitat, hi ha 67 afectats. S’han registrat 19 usuaris positius actius, 15 usuaris curats, 3 exitus. També hi ha 26 treballadors positius actius i 4 treballadors curats. En total hi ha 10 residències i centres discapacitats afectats.


Anna Magrinyà, Grupo Tempo i Xavier Martínez al semàfor\nEl semàfor del 13 de desembre de 2019\ndivendres, 13 de desembre 2019 - 00:00h\nRegidora de Torredembarra (JxCat)\nLa regidora de JuntsxCat a Torredembarra, consellera comarcal del Tarragonès i presidenta del PDECat a la comarca dimitirà aquest divendres després que hagi estat acusada de falsificar un centenar de documents oficials per tal d'absentar-se laboralment amb certificats municipals a òrgans col·legiats. Els documents serien falsos, tant pel contingut com per la signatura dels fedataris públics que hi consten. Tota la documentació ja és en mans de la Fiscalia Provincial de Tarragona, que haurà de decidir ara el recorregut judicial que pugui tenir el cas. Al marge d'això, des del consistori torrenc ja s'ha qualificat els fets d'almenys 'èticament reprovables' i, després d'un dijous molt convuls, Magrinyà plegarà avui després d'un ultimàtum del seu mateix partit.\nCEO de l'empresa Grupo Tempo\nEls treballadors de l'empresa de neteja i serveis Tempo segueixen les seves mobilitzacions exigint el pagament de les nòmines de novembre, enèssim endarreriment que pateixen els seus sous. Tempo presta serveis a diversos ajuntaments i institucions del Camp de Tarragona, principalment a l'ajuntament de Salou.\nPropietari de la Casa Navàs\nLa recuperació de la Casa Navàs de Reus segueix endavant i de moment s'han recuperat deu peces que n'havien format part i que es trobaven disperses per diversos masos de la família Font de Rubinat. Aquest 2020 començarà un dels dos projectes importants que hi ha previstos per a restaurar l'immoble, que recuperarà el seu aspecte original.\nempreses Torredembarra patrimoni neteja


Cartes i postals d'arreu: de gener 2017\nLa postal mostra tres monuments destacats de Texas. En primer lloc, el monument dedicat a Sam Houston (1793-1863), l'heroi de la independència texana; l'escultura "A Tribute to Courage", obra de David Adickes, de l'any 1994, es troba a Huntsville. En segon lloc, el Capitoli de Texas, a Austin, construït entre 1882 i 1888 en estil neorenaixentista, amb disseny de l'arquitecte Elijah E. Myers (1832-1909) i sota la direcció de l'enginyer civil Reuben Lindsay Walker (1827-1890). Finalment. el Monument de San Jacinto, a prop de les ciutats de La Porte i Baytown, una columna de 173 metres d'alçada, d'estil art déco, obra d'Alfred C. Finn (1883-1964), construïda entre 1936 i 1939, que commemora la Batalla de San Jacinto (1836), decisiva per a la independència de Texas.\nEls segells pertanyen a una sèrie dedicada als animals de companyia. en aquest cas ben poc comuns, la serp del blat de moro, el gecko i el bernat ermità.\nLa postal l'ha enviat en Jeff.\nPublicat per Josep a 16:20 Cap comentari:\nPublicat per Josep a 15:11 Cap comentari:\nTaipei 101 és el nom de l'edifici que ha esdevingut el símbol més destacat de la ciutat de Taipei i que ha canviat el seu skyline. L'edifici té 101 pisos per damunt del sòl, d'aquí procedeix el seu nom, i 5 plantes subterrànies. Va ser construït entre 1999 i 2004 i, fins a 2010, va ser l'edicifi més alt del món. Està dissenyat per poder resistir grans terratrèmols i vents molt forts, cosa especialment necessària en un país afectat sovint per moviments sísmics i ciclons.\nEl segell és dedicat al fruit del Solanum americanum, unes petites baies de color negre.\nLa postal l'ha enviat la Selena.\nPublicat per Josep a 13:25 Cap comentari:\nL'Encanyissada és la llacuna més gran del Delta de l'Ebre i comunica amb el mar, a la badia dels Alfacs, a través de la Gola Vella i de diversos desguassos artificials que van de la llacuna a la badia. La llacuna forma part de l'Espai de l'Encanyissada, una zona humida protegida que inclou, també les llacunes del Clot i de la Nòria, amb una gran riquesa tant de fauna com de flora. La pantena és un art de pesca fix, amb forma d'Y, propi de les terres de l'Ebre, que serveix per recloure els peixos en un espai reduït i pescar-los amb més facilitat.\nEl segell correspon a l'emissió de Nadal de 2016.\nPresentem tres postals més de les tradicions de Quaresma, Setmana Santa i Pasqua als pobles del municipi d'Idanha-a-Nova.\nEl Diumenge de Pasqua de Resurrecció, al poble de Monsanto (830 habitants), s'hi fa la Processó de la Resurrecció, que recorre tota la població.\nEl Diumenge de Pasqua, a l'Església de la Misericòrdia, al poble de Proença-a-Velha (225 habitants), s'hi celebren els actes litúrgics pasquals, entre els quals el de perfumar amb encens el Sant Sepulcre Buit.\nA Proença-a-Velha, els cinc primers diumenges de Quaresma, el seguici de fidels recorre el poble i s'atura als set passos tradicionals per cantar les lletanies dels sants. La postal mostra el seguici aturat davant l'Església de la Misericòrdia.\nEls pobles que formen part del municipi d'Idanha-a-Nova conserven moltes tradicions relacionades amb els temps de Quaresma, Setmana Santa i Pasqua.\nEl Dijous Sant, a Alcafozes (200 habitants) s'hi fa la Processó do Encontro o del Calvari, amb la trobada entre la Mare de Déu i el seu Fill, camí del Calvari.\nUna altra tradició és la dels Santos Passos, a Penha Garcia (750 habitants). en què les dones, vestides de negre i descalces, a la nit, recorren el poble tot cantant i resant els "passos" que recorden la Passió i Mort del Senyor.\nA São Miguel de Acha (560 habitants), durant la Quaresma, grups de dones fan l' Encomendação das Almas, de nit, encomanant les ànimes dels difunts per tal que assoleixin la salvació. Els homes, els divendres de Quaresma, a la nit, van en processó pels carrers resant els "misteris" de Crist, en una tradició anomenada Terço dos Homens.\nLa Torre de la Carrova es troba al municipi d'Amposta, a la comarca del Montsià. És una construcció de planta rectangular i uns 17 metres d'alçada, amb aspecte de fortalesa, construïda amb carreus lligats amb morter. Al nivell superior s'hi conserven parcialment els merlets i matacans. Servia per al control del riu Ebre, en un sector antigament ocupat per l'estuari. L'obra actual és del segle XIII, tot i que la base és més antiga i que no n'hi ha cap documentació fins a 1313. Fins al segle XIX va pertànyer al monestir cistercenc de Benifassà i ara és de titularitat pública. Va ser objecte d'una acurada restauració durant la dècada de 1990.\nEl segell és dedicat al Portal de Sant Pere, construït al segle XV, que és una de les entrades a la part emmurallada de Peníscola, a la comarca del Baix Maestrat.\nAquesta carta ha arribat carregada amb un gran nombre de postals que ja anirem presentant. La carta ha vingut des d'Alsàcia i l'ha enviat en Gilles (Un très grand merci !).\nEl primer dels segells és dedicat a Pierre Mauroy (1928-2013), que va ser primer ministre de França entre 1981 i 1984, el primer govern de François Mitterrand.\nEntre les postals que han arribat amb aquest correu hi ha les que informen dels mercats nadalencs que se celebren a Strasbourg, la capital alsaciana. El Mercat de Nadal, entre el 25 i el 31 de desembre, que se celebra des de 1570. I el Mercat OFF, alternatiu, entre els dies 1 i 24 de desembre, amb productes ètics, ecològics i sostenibles, que se celebra per segona vegada.\nCurtea Veche, la Cort Vella, és la primera cort establerta pels prínceps de Valàquia a Bucarest (București). El complex va ser abandonat després de l'incendi que va destruir Bucarest el 1718 i del terratrèmol de 1738. Es creu que la construcció es va iniciar cap a finals del segle XIV, però es va consolidar com a residència dels prínceps valacs a partir de 1459, durant el govern de Vlad III l'Empalador (també conegut com a Vlad Țepeș o Vlad Dràcula). La cort incloïa el Palau, l'església de l'Anunciació i Sant Antoni (ara anomenda Església de Curtea Veche), sales de recepció, les cancelleries, estables i jardins. Actualment forma el conjunt arqueològic del Museu de Curtea Veche.\nEl primer segell és dedicat al blauet, Alcedo atthis. El segon mostra la flor d'una de les espècies del gènere Arnica.\nLa postal l'ha enviat la Pilar.


El regatista cambrilenc Marcelo Cairo lidera la classificació del Camp. de Catalunya d’Optimist\nHome \_ Notícies \_ El regatista cambrilenc Marcelo Cairo lidera la classificació del Camp. de Catalunya d’Optimist\ndimarts, 22 de maig de 2012 14:56\nCambrils ha viscut aquest cap de setmana les primeres proves del Campionat de Catalunya de vela infantil (classe Optimist) organitzat pel Club Nàutic de la ciutat. Un total de 150 regatistes de 16 clubs catalans han participat a la competició que ha tingut lloc aquest cap de setmana i que continuarà els propers 26 i 27 de maig.\nDesprés de les sis proves realitzades pel grup 1 i de les 5 del grup 2 els resultats segueixen molt oberts; hi ha molts clubs que tenen opcions de liderar el campionat. Ara per ara Marcelo Cairo del CN Cambrils lidera la classificació del Grup1 seguit per Carla Munté del CN Salou i Luis Mas del CN Vilassar de Mar. En el grup 2 Iset Segura del CN Arenys de Mar, Iker Bengoetxea del CM Torredembarra i Jan Sanfeliu del CM Altafulla ocupen les primeres posicions de la seva classificació.\nLa competició del cap de setmana vinent serà decisiva per a determinar les classificacions finals. Cal destacar que els resultats d'aquesta competició puntuen dins del Circuit Català per decidir els integrants de la Selecció Catalana de Vela, que participarà al Campionat d'Espanya de Vela Infantil que es celebrarà també al CN Cambrils entre el 19 i el 25 de juny.\nPel que fa a la jornada de diumenge, el canvi de temps i les dures condicions meteorològiques van ser protagonistes. El dia començava amb una lleugera brisa de 7 nusos de mestral i va arribar fins als 22 nusos impedint que el grup 2 pogués realitzar la tercera prova prevista. Pel que fa al grup 1 va poder realitzar les tres proves del dia.\nUn dissabte tranquil\nLa jornada de dissabte es va desenvolupar amb força tranquil·litat i es van poder realitzar les tres proves previstes per cadascun dels grups. Les condicions meteorològiques van ser força adequades per a la navegació dels participants; el dia es va iniciar amb un vent de component est que va anar rolant cap a sud fins arribar als 155º, amb una intensitat que no va sobrepassar mai els 8 nusos. Tot i això cal destacar la forta corrent de llevant que van patir els participants al llarg de la jornada.\nEls joves regatistes tornaran al Club Nàutic Cambrils el cap de setmana vinent per a desenvolupar les 6 proves finals (cada grup) que seran clau per a determinar la classificació definitiva del campionat.\nFinalitzades les proves d'aquest cap de setmana la classificació, per categories, és la següent:\n2on. Luis Mas – CN Vilassar de Mar\n3er. Paula Igual – CN Vilassar de Mar\n2on. Albert Gelpi – CN El Balís\n3er. Alex Bru – CN El Balís\n1er. Nacho Davila – CN Vilassar de Mar\n1er. Nicolas Vienne – CN Garraf\n1er. Iker Bengoetxea – CN Torredembarra\n1er. Iset Segura – CN Arenys de Mar\n2on. Carlos de Maqua – CN Arenys de Mar\n3r. Pol Marsans – CN Arenys de Mar\nMés en aquesta categoria: « Espanya aconsegueix la 4a plaça al Campionat d'Europa per equips en windsurf Techno 293\tXXIII Regata Dragonera al CN el Balís el proper 21 al 23 de juny »


Càmera telemètrica - Viquipèdia, l'enciclopèdia lliure\nUna càmera fotogràfica telemètrica, a diferència d'una càmera fotogràfica del tipus SLR, consta d'un visor telemètric independent de l'objectiu, que permet enfocar la imatge mitjançant la superposició de dues imatges. Quan coincideixen totes dues, l'objecte està enfocat.\nUna càmera Foca de 1947 al Musée des Arts et Métiers a París.\nAltres característiques són (enteses per a uns com a avantatges i per a altres com a inconvenients):\nA diferència de les SLR, en què tot el que no estigui enfocat es veu borrós (tal com seria la foto amb el diafragma obert), amb el visualitzador telemètric tot es veu clar i enfocat.\nEl visor telemètric sol incorporar marcs o guies que delimiten quina part queda dins de la foto, segons l'objectiu incorporat. Això, que pot ser molest o imprecís, permet d'altra banda al fotògraf veure l'àrea que envolta el subjecte.\n2 Mecanismes òptics i enfocament\nEssent els seus principis bàsics coneguts des del segle xvii, els telèmetres òptics de tipus coincidents ja eren àmpliament utilitzats en àmbits militars, navals i topogràfics a finals del segle xix.\nSorgiren a principi del segle XX amb la intenció de respondre a les pesades càmeres de l'època tot oferint una equilibrada relació volum-qualitat, gràcies també a l'ús de pel·lícula de 35 mm, hegemònica durant gran part del segle. Ràpidament es convertiren en icona del reportatge de carrer (posició que, en certa manera, encara es segueix defensant) i varen tenir especial importància en el fotògraf d'aquest gènere Henri Cartier-Bresson. Varen tenir una edat daurada fins l'arribada de les càmeres rèflex digitals. La marca Leica ha estat significativament important en la fabricació d'aquestes càmeres.\nLa primera càmera telemètrica en sortir al mercat fou la 3A Kodak Autographic Special de 1916 (de Kodak), amb un telèmetre d'imatge dividida en tres bandes i integrat en la base de l'estàndard frontal. Tot i que era precís, el fet que s'hagués d'usar de costat i que fos molt cara no va contribuir es popularitzés. El 1925 es presentaria la Leica I ('A'), la qual incorporava una ranura per a accessoris, entre els quals s'oferia el telèmetre, fet que aplanaria el camí per a la sortida, el 1932, de la Leica II (o 'D'): la primera càmera de 35 mm amb un telèmetre (separat del visor) integrat.\nEl fabricant de càmeres telemètriques per excel·lència ha estat sempre Leica (per exemple la M3 i successores). Dins de la fotografia digital ha estat la Epson R-D1, llançada a 2004 la primera a utilitzar un visor telemètric, substituïda per l'RD-1s el març de 2006 i aquesta per l'RD-1x el 2009. Leica va llançar la seva telemètrica digital M8 el setembre de 2006 i la M9 el 9 de setembre de 2009.\nMecanismes òptics i enfocamentModifica\nExemple d'enfocament amb una càmera telemètrica.\nLa llum entra per dos visors diferents, separats per certa distància: un visor principal i un visor d'enfocament (la llum del qual, reorientada per un prisma, es superposa a la imatge del visor principal a través d'un mirall semitransparent). Les imatges d'ambdós visors són, per tant, diferents. Així, en mirar a través del visor d'una càmera telemètrica es veu tot enfocat llevat d'una regió (circular o quadricular) en que, en el centre de la imatge, es reflecteix la imatge provinent del mirall semitransparent. Aquest està connectat a l'anell d'enfocament de l'objectiu, de manera que movent-lo s'aconseguirà l'enfocament (una vegada coincideixin les dues imatges). Com que aquesta visualització no depèn de l'objectiu que hi hagi muntat a la càmera, sovint s'incorporen unes línies d'enquadrament que serveixen per mostrar al fotògraf la delimitació de la imatge que es captarà, depenent de cada lent.\nEls visors que incorporen són, sovint, grans i lluminosos (independentment de la mida del sensor o pel·lícula).\nPot veure's l'entorn més enllà de la zona que es fotografiarà.\nL'enfocament manual, incloses situacions de poca lluminositat, és precís i fàcil d'utilitzar.\nCom que no disposa d'un mirall rèflex, és possible fer fotografies nítides amb més temps d'exposició sense trípode (no es produeix, doncs, trepidació pel moviment del mirall) i roman la possibilitat de veure la imatge a través del visor durant l'exposició.\nTambé en relació a l'absència de mirall rèflex: dimensions de la càmera i objectius (més propers al pla focal) més reduïts que les SLR.\nDisseny simple i independent de l'electrònica.\nSón, en general, silencioses i poc intrusives.\nEl principal inconvenient és l'error de paral·laxi, és a dir, que l'enquadrament del visor no coincideixi exactament amb el pres per l'objectiu en ser vista la imatge des de diferent angle. Aquest punt s'accentua en distàncies curtes, fet que inutilitza els objectius macro i dificulta els enfocaments propers.\nÚs, en general, només de focals fixes (sovint entre els 21 i els 135 mm). Com a excepcions poden anomenar-se alguns objectius de vàries focals com els Tri-Elmar, que permeten vàries posicions fixes amb diferents focals (de 16, 18 i 21 mm o de 28, 35 i 50 mm).\nMancança d'autofocus: només pot enfocar-se manualment.\nDificultat en l'ús de focals llargues, donat que el visor no s'apropa ni s'allunya de la imatge: amb l'ús de teleobjectius (difícils de trobar per a muntures telemètriques) la zona enquadrada és tan petita que és molt complicat enfocar. Alguns models de teleobjectius inclouen, per tal de salvar aquest aspecte, visors externs.\nAbsència de percepció de quina serà la profunditat de camp de la imatge resultant, així com de l'ús de filtres fotogràfics com polaritzadors.\nTot i que inicialment no era així, els preus són més alts que els equivalents rèflex.\nA Wikimedia Commons hi ha contingut multimèdia relatiu a: Càmera telemètrica\n(castellà) Diferències entre una càmera SLR i una telemètrica\n(castellà) Telemetricas.es - Fòrum per als amants de les càmeres telemètriques Arxivat 2018-11-20 a Wayback Machine.\n↑ 1,0 1,1 «A Primer on Rangefinder Cameras» (en anglès). [Consulta: 17 novembre 2018].\n↑ 2,0 2,1 2,2 2,3 «Cámaras telemétricas (I): qué son, ventajas y desventajas» (en espanyol), 07-09-2011. [Consulta: 17 novembre 2018].\n↑ «Cámaras telemétricas (rangefinder cameras)» (en espanyol), 13-01-2010. [Consulta: 17 novembre 2018].\n↑ «Cámaras con telémetro» (en espanyol). [Consulta: 17 novembre 2018].\nObtingut de «https://ca.wikipedia.org/w/index.php?title=Càmera_telemètrica&oldid=27845981»\nDarrera modificació: 23 jul 2021 a les 14:06\nLa pàgina va ser modificada per darrera vegada el 23 jul 2021 a les 14:06.


Els germans Torres nomenats Ambaixadors del Cava | Cupatges\nRedacció | 08/10/2018 a les 11:57h\nArxivat a: Actualitat, Confraria del Cava, germans Torres, ambaixadors del cava, Ambaixadors del Cava\nLa Confraria del Cava va reconèixer aquest dissabte a la plaça de la vila de Sant Sadurní d’Anoia els germans Sergio i Javier Torres com a nous Ambaixadors del Cava. Els populars bessons, xefs dels restaurants La Cocina de los Torres, a Barcelona, i Dos Cielos, a Madrid, a més de presentadors del programa ‘Torres en la cocina’ de TVE van estar nomenats en una plaça de plena, i en el marc d’un del actes més destacats de la 37a Setmana del Cava.\nDesprés del pregó, el president de la Confraria del Cava, Jaume Armengol, va nomenar els nous Ambaixadors del Cava que es van declarar uns grans amants del cava, i van reconèixer que el fan servir sovint per elaborar les seves receptes. Sergio i Javier Torres, a més, es va comprometre a parlar del cava de Sant Sadurní en un dels seus programes de televisió. L’acte va acabar amb un brindis col·lectiu del públic que omplia la plaça amb els protagonistes de l’acte.\n· Portes obertes solidàries. El 12 d’octubre diversos cellers obriran les seves portes per als visitants. Molts destinaran el que recaptin a accions solidàries\n· Investidura tardoral. Es farà el 19 d’octubre i s’investiran el nou Confrare d’Honor i els de Mèrit de la Confraria. Com els darrers dos anys, la Confraria reconeixerà enguany dins la Investidura Tardoral una personalitat amb llarga trajectòria dins el sector del cava. En aquesta ocasió serà Pere Llopart, propietari de les caves Llopart.\n· XII Cursa Solidària País del Cava. Es disputarà el diumenge 28 d’octubre. En les deu edicions anteriors, aquest cursa ha aconseguit recaptar més de 120.000 euros per la Marató de TV3, enguany dedicada al càncer.\n· 7a Nit Solidària del Cava. Tindrà lloc el 23 de novembre al MNAC i recaptarà beneficis per Càritas. Aquesta iniciativa ha recollit més de 150.000 euros en sis edicions.


▷ ⭐Definició de reposapeus⭐ - Significat, Exemples i Sinònims\nelcorrector.cat » Definició de reposapeus\nDefinició de reposapeus\nara pots veure La definició i bastants exemples de com utilitzar la paraula reposapeus, en aquesta selecció de correccions ortogràfiques pots veure com es pot utilitzar en un text Veritable aquest mot i fer servir un dels sinònims que et recomanem de la llista completa que trobaràs aquí a més pots veure la seva Definició perquè et sigui moltíssim més fàcil comprendre què significa reposapeus.\nPeça situada a l’extrem inferior de la butaca o col·locada independentment al davant d’aquesta, emprada per a descansar-hi els peus.\n¿Cóm es diu reposapeus en castellà? / ¿Cómo se escribre y se dice reposapeus en catalán?\nSi vols saber com es diu en espanyol reposapeus has de saber que la seva traducció és reposapeus pots veure en la nostra lloc web més exemples en català perquè et sigui més simple contextualitzar-la en espanyol.\nExemples de com utilitzar reposapeus\nAmb l’ajuda dels suports per a les cames i els reposapeus, les seves cames i peus es mantenen en la posició medicament correcta i còmoda an la cadira de rodes.\nEls dos reposapeus poden plegar […] amb facilitat a un costat de manera que el seu fill pugui seure a la cadira com més còmode estigui.\nDino 3 també ofereix molt espai per solucions individualitzades de reposapeus.\nEn bloquejar els genolls contra els coixinets de […] genolls al […] bipedestador, posicionar els peus al reposapeus i aixecar la pelvis, l’usuari […] pot posar-se dret […] amb seguretat amb independència de la seva capacitat.\nTambé disponible amb reposapeus i la composició en […] cantonada.\nXassís ergonòmic per a més […] accessibilitat i reposapeus abatible.\nEspecialment manejable: El xassís ofereix molt espai per reposapeus individuals o bancs de manera que el seu fill estigui recolzat de foma òptima en tot moment.\nA més, el reposapeus pot separar-se […] i plegar-se als costats.\nButaca electric amb capçal, reposapeus i recolzabraços (tres […] motors elèctrics)\nReposacaps i coll, reposapeus, reposabraços […] i sistemes individuals de corretges – gran selecció d’ajudes de posicionament per […] una correcta posició al seure, còmoda i segura.\nEl reposapeus UFO no és ajustable […] en alçada.\nS’han d’instal·lar en llocs on no es […] puguin utilitzar com a reposapeus o penjadors.\nPoderosa estructura reforçada, reposapeus antilliscants que descansen sobre un doble tub cilíndric i disseny […] especial de les empunyadures\nPossibilitats d’ajust diferents que permeten modificar la postura de posicionament i […] assegut com ara l’ajust d’angle del respatller, la inclinació […] del seient, reposapeus ajustable en […] angle i altura.\nAixí mateix pot ajustar l’angle del genoll i […] l’altura del reposapeus perquè el seu fill […] estigui assegut el més còmode possible.\nSillon elèctric en alçada 3 cossos, amb […] reposabraços, (respatller i reposapeus) abatibles manuals\nSi la seva superfície de treball és […] massa alta i no es pot corregir l’altura cap […] baix, necessita un reposapeus ajustable en alçada […] i en inclinació.\nPER AL RELAX SON […] IMPORTANTS ELS REPOSAPEUS I ELS reposa cames\nEls travessers i reposapeus són d’acer […] Nirosta.\nTamboret amb làmina de […] acer inoxidable al reposapeus.\nL’equip del seient […] també inclou un reposapeus l’altura i angle […] es poden ajustar.\nLa profunditat del seient, l’altura del respatller i el reposapeus poden adaptar-se amb precisió a les proporcions del cos de […] el seu fill.\nOpcional: reposapeus amb alçada i […] angle ajustable.\nLa tapisseria reforçada tant en el […] seient com en el respatller, juntament amb el […] muntatge dels reposapeus ajustables en altura […] i un cinturó pèlvic converteixen […] a l’Eco- buggy en una cadira especialment segura per al nen.\nPer exemple, l’estructura davantera en abducció a la zona de les rodes guia ofereix espai per al muntatge de reposapeus individuals.\nSeients amb respatller reclinable (fins 123º), que li permeten estendre les cames en l’ampli espai […] previst, descansar els braços en els recolzabraços de pell i […] relaxar gràcies al reposapeus amb sistema de [.. .] massatge integrat.


Saxophobia Funk Project, de gira pel Japó amb el suport de l'IEB - Música | BCulture\nSaxophobia Funk Project, de gira pel Japó amb el suport de l'IEB\nEl grup musical mallorquí Saxophobia Funk Project fa la seva primera gira internacional, al Japó, entre els dies 23 de març i 1 d'abril de 2019. La gira rep el suport de la Conselleria de Cultura, Participació i Esports a través de l'Institut d'Estudis Baleàrics (IEB) per mitjà de la línia de suport a la projecció exterior musical.\nAl Japó, el quintet hi durà a terme un total de sis concerts; un a Kioto, a Viva la Música, el 26 de març, i cinc a Tòquio: el 27 de març a The Warrior Celt (Ueno), el 28 de març a Instituto Cervantes (Ichigaya), el 29 de març a Udawaga Café Bekkam (Shibuya), el 30 de març a Basement Bar (Shimokitazawa) i el 31 de març a Café Lavandería (Shinjuku).\nLa presentació de la gira ha tengut lloc aquest dimarts matí, a Ca n'Oleo, per part dels cinc integrants del grup des del 2013: Cristian Sorribas (saxòfon alt), Alberto Moreno (saxòfon tenor), Juanjo Monserrat (guitarra elèctrica) Joel Ródenas (baix elèctric) i Miquel Marquet (bateria). Han agraït el suport per part de l'IEB i de l'empresa promotora Japonicus en "aquesta primera gira internacional que ens fa especial il·lusió i gaudirem com a nins".


Sota el nom "Crea la ciutat del futur, crea Sant Feliu", el procés participatiu deixarà en mans de la ciutadania les idees, desitjos i propostes per urbanitzar l'1,5 km on actualment hi ha les vies del tren.\nL'acte, que tindrà lloc el dimarts 25 de setembre, a les 19 h, a la sala de plens de l'Ajuntament, comptarà amb la presència dels membres de la ponència del soterrament, encapçalada per l'alcalde, Jordi San José. La regidora d'Urbanisme, Lidia Muñoz, informarà a l'inici de l'acte sobre l'estat de la tramitació del projecte constructiu i, posteriorment, Javier Molina, regidor de Participació Ciutadana, donarà el torn de paraula a Raons Públiques, cooperativa especialitzada en urbanisme, encarregada de dur a terme el procés participatiu.\nEs donaran a conèixer les accions i activitats que es portaran a terme per tal de poder conèixer l'opinió de la ciutadania sobre el futur de la ciutat. També es presentarà el calendari d'accions i s'explicaran les diferents dinàmiques amb les quals pretenen acostar-se a la ciutadania, amb l'objectiu de recollir la major quantitat de dades i respostes amb la finalitat de poder saber amb certesa què és el que Sant Feliu vol fer a la zona de les vies un cop estiguin soterrades.\nL'acte es podrà seguir per les xarxes socials de l'Ajuntament Twitter, Facebook i Instagram i pel web municipal en directe.


Gran victòria de l'Actel Força Lleida contra el CB Breogán\nCB Breogán 78 - Actel Força Lleida 81\nper Redacció 05/02/2017 10:30h\nL'Actel Força Lleida celebrant la victòria | @flleida\nL'Actel Força Lleida ha guanyat aquest dissabte al CD Bregán per un resultat de 78-81. Els homes de Borja Comenge es van mostrar molt concentrats al llarg dels quaranta minuts, i tot i carregar-se de faltes personals van ser capaços d’endur-se la victòria del Pazo de Lugo per primera vegada en la història del club. L’MVP del partit va ser l’americà Garrett Nevels amb 25 punts, 7 rebots, 4 assistències, per un 28 de valoració.\nL’inici del partit advertia que podia ser una altra nit màgica de Garrett Nevels, l’escolta de l’Actel Força Lleida era l’encarregat d’anotar els set primers punts del conjunt lleidatà quan s’havien jugat tres minuts de partit (8-7). Posteriorment, el CB Breogán es mantenia per sobre en l’electrònic i era José Simeón qui anotava la seva primera cistella en aquesta nova etapa al club per empatar el partit a 15. En els últims dos minuts del primer quart, Juampi Sutina anotava cinc punts seguits i aconseguia col·locar els lleidatans per sobre en l’electrònic quan finalitzava el primer període (17-22).\nEn els primers minuts del segon quart, l’Actel Força Lleida seguia plantant cara i es mantenia per sobre al marcador, i aprofitava uns moments de desconcert defensiu dels de Lugo per ampliar l’avantatja en set punts a l’equador del segon quart després d’una esmaixada de Nevels, i un triple de Miquel Feliu (27-34). La reacció del CB Breogán arribava a l’últim tram del període, aprofitava que el conjunt de la terra ferma estava en bonus per ser més agressiu en atac i obtenia situacions amb avantatge o anava a la línia de tirs lliures. D’aquesta manera aconseguia empatar el partit a 38 després d’un parcial de 9-0. Quan quedaven només trenta segons de la primera meitat, els àrbitres assenyalaven tècnica a l’entrenador Ignacio Lezcano i permetia als lleidatans aconseguir una jugada de quatre punts, mitjançant un tir lliure i un triple anotats per Garrett Nevels que col·locava un marcador de 38-42 al descans.\nL’Actel Força Lleida incomodava l’atac del CB Breogán amb diverses defenses alternatives que li permetien mantenir la renta, i alhora li servien per protegir els jugadors carregats de faltes (65-72). Tanmateix, amb els lleidatans en bonus des del minut 33 de partit, els locals eren incisius i obtenien dos situacions de 2+1 que els col·locaven a només un punt quan restaven dos minuts per al final del partit (72-73). Tot i que l’Actel Força Lleida tenia el joc interior carregat de faltes i els locals tocaven a les portes de la remuntada, mantenia la sang freda i gràcies a una gran cistella del base lleidatà Marc Rubin de Celis, i un tir lliure anotat per Garrett Nevels agafava aire quan quedaven trenta-dos segons pel final (74-77). Els de Lugo buscaven l’empat però eren incapaços d’anotar i feien falta personal a Nevels quan només restaven onze segons. L’americà anotava els dos tirs lliures i pràcticament donava la victòria al conjunt lleidatà, la qual se certificava després d’una cistella de Stainbrook i dos tirs lliures de Miquel Feliu que deixaven un resultat final de 78-81, i permetien a l’Actel Força Lleida endur-se la victòria del Pazo de Lugo.\nPuigverd de Lleida prepara una nova cursa aquest cap de setmana


Te i simpatia: esport i LGBfòbia - Fundació Enllaç\ndijous 29 de juny de 2017 - 19:00 - 21:00\nEntrenador de voleibol de les seleccions espanyola i catalana femenines absolutes i de clubs, des de la superlliga femenina a les categories de formació, del 1993 al 2010. És professor per la Federació Catalana i de la Real Federación Española de Voleibol. Actualment és docent a Blanquerna-Universitat Ramon Llull i director de programes municipals d’esport en edat escolar del Consell de l’Esport Escolar de Barcelona.\nRevista digital Panenka\nUs hi esperem a partir de les 18:30. La tertúlia començarà a les 19:00 com és habitual.\nAquesta activitat de la Fundació s’inscriu en els actes del Pride 2017, que es dedica al món de l’esport.\n« Parelles LGBT refugiades: som família.\nLa ”mani” gai del 77 en moviment: un audiovisual històric inèdit »\ndivendres 22 de juny - 18:30 - 20:30\nPerquè es manifesten les dones?\ndijous 21 de juny - 18:30 - 21:00\ndivendres 8 de juny - 18:30 - 22:30\ndijous 7 de juny - 18:00 - 20:00


Reus commemora el centenari del naixement de Gabriel Ferrater amb una intervenció artística a la casa natal del poeta\nLa proposta de l'escultor Salvador Juanpere s'inspirarà en el poema 'Tres llimones', recollit a les 'Dones i els dies'\nFaçana de la casa natal de Gabriel Ferrater REUS.CAT\nDijous, 19 Mai 2022 22:27\nReus commemora aquest divendres el centenari del naixement de Gabriel Ferrater amb una intervenció artística a la casa natal del poeta que permetrà identificar-la. L'escultor Salvador Juanpere serà l'encarregat de la proposta que s'inspirarà en el poema 'Tres llimones', recollit a 'Dones i els dies'. En l'acte, també hi haurà una breu lectura dels poemes de Ferrater i la glossa 'Plaques de pedra que honoren i diuen' anirà a càrrec de Josep Murgades, catedràtic emèrit de Filologia Catalana a la Universitat de Barcelona i un dels primers alumnes de Ferrater a la Universitat Autònoma. L'esdeveniment és un dels actes centrals a la ciutat de l'Any Ferrater i hi assistirà, Anna Barlow, una filla de la germana del poeta,\nAquest divendres 20 de maig farà 100 anys que Gabriel Ferrater i Soler va néixer al raval de Santa Anna 78-80, en una casa situada a la cantonada amb la plaça de Catalunya, on els seus pares, Ricard Ferraté Gili i Amàlia Soler Rosselló, s'hi havien instal·lat just en casar-se. Hi van viure poc temps perquè després de néixer en Gabriel es van traslladar al número 13 del mateix raval – habitatge que ja està identificat amb una placa de pedra. En aquesta casa, hi van viure mentre van residir a Reus.\nEls Ferrater procedien d'una família benestant reusenca. La fortuna venia de l'avi de Gabriel Ferrater, d'ofici boter, amb prou visió i empenta per construir un magatzem i dedicar-se a l'exportació de vins, segons recull el llibre publicat recentment per l'Ajuntament de Reus 'Gabriel Ferrater: Reus, 1922-Sant Cugat del Vallès, 1972'. De fet, la casa va ser el primer espai d'aprenentatge, especialment a la "nodrida" biblioteca que els seus pares vetllaven per tenir actualitzada amb les publicacions del país i de l'estranger, un fet altament singular en aquell temps.


Dimecres 31 d’octubre de 2018 a les 9:45h\nDivendres 23 de novembre de 2018 a les 9:45h\nDimecres 12 de desembre de 2018 a les 9:45h\nDijous 17 de gener de 2019 a les 9:45h i a les 11:30h\nDijous 24 de gener de 2019 a les 9:45h\nDimarts 12 de febrer de 2019 a les 9:45h i a les 11:30h\nDijous 14 de febrer de 2019 a les 9:45h\nDijous 7 de març de 2019 a les 9:45h i a les 11:30h\nDimecres 13 de març de 2019 a les 9:45h i a les 11.30h\nDimarts 2 d’abril de 2019 a les 9:45h i a les 11:30h\nDivendres 26 d’abril de 2019 a les 9:45h i a les 11:30h\nDimarts 14 de maig de 2019 a les 9:45h\nDimarts 11 de juny de 2019 a les 9:45h i a les 11:30h\n09.45h-10.00h Entrada dels estudiants i acomodació a la Sala.\n10.00h-10.15h Explicació de la guia a la platea.\n10.15h-10.25h Passejada per al Saló dels Miralls i acomodació al foyer.\n10.30h-11.00h Passi de l’audiovisual al foyer.\n11.00h Sortida pel vestíbul de Sant Pau.\n11.30h-11.45h Entrada dels estudiants i acomodació a la Sala.\n11.45h-12.00h Explicació de la guia del a la platea.\n12.00h-12.10h Passejada per al Saló dels Miralls i acomodació al foyer.\n12.15h-12.45h Passi de l’audiovisual al foyer.\n12.45h Sortida pel vestíbul de Sant Pau.


RRHH i la incorporació de noves tecnologies - Ignasi Sayol\nHome\tTecnología\tRRHH i la incorporació de noves tecnologies\nUna empresa pròspera exhibeix innovació, eficiència, estructura flexible i per a això requereix noves habilitats en les seves organitzacions i en les seves persones. En aquest escenari, la gestió eficaç de la força laboral és un element crític per al desenvolupament d’una empresa durant els seus processos d’adaptació als nous temps.\nEstem en una època crítica que cerca noves habilitats per a la implementació de noves tecnologies com l’anàlisi de dades (big data) i la implantació de la intel·ligència artificial (AI), fins i tot només com a mera supervivència davant l’Era Digital. Avui és una necessitat important crear experiències per als empleats dissenyades per a atreure i retenir talent, així com satisfer les necessitats de la força laboral multi generacional que avui estem vivint en les plantilles empresarials.\nEl futur dels recursos humans va vinculat a les dades i la seva anàlisi.\nLes capacitats d’anàlisis i obtenció de dades són vitals per a configurar i administrar de forma intel·ligent la força laboral del futur. Les empreses ja estan explorant la gran capacitat de la utilització de dades per a millorar la presa de decisions i predir comportaments i resultats.\nGoogle utilitza dades del seu personal per a fer empleats més feliços i efectius.\nLa Intel·ligència artificial/ Machine Learning, una tendència que potencia el reclutament.\nExisteixen dues àrees en les quals l’AI principalment podrà provar el seu valor afegit:\nAI pot agilitzar la lectura dels materials del sol·licitant. En lloc de dependre d’un professional per a analitzar centenars de currículums i cartes de presentació, les empreses poden utilitzar un sistema d’intel·ligència artificial per a completar la tasca ràpidament.\nUn altre benefici és l’avaluació analítica dels candidats, sense prejudicis, de forma transparent i sense errors humans. Com a resultat tindrem una selecció d’empleats més estricta. Això aporta una assistència per a l’anàlisi i seguiment dels recursos humans, des de la presentació de la sol·licitud fins a les avaluacions i revisions contínues del seu rendiment.\nEl robot UiPath, desenvolupat per Skymind, utilitza AI per a seleccionar currículums per a un lloc de científic de dades (data scientist), per exemple. Utilitzarà el model d’AI per a prendre decisions sobre els candidats i, quan no estigui segur, sol·licitarà ajuda d’un operador.\nAgents Autònoms i la Robòtica una tendència de suport intern.\nEls xatbots són una tendència que cau dins del món de la Intel·ligència Artificial. Les empreses ja estan incorporant xatbots en els seus sistemes de recursos humans, amb l’objectiu de proveir solucions i respostes a diferents consultes bàsiques dels seus empleats (salaris, vacances, beneficis i drets en general, etc.). Aquests xatbots funcionen com a plataformes d’autoservei que permeten al personal de recursos humans concentrar-se a respondre respostes a casos específics, més complexos i preguntes urgents.\nAva és un robot de xat intel·ligent creat en la plataforma Salesforce per a gestionar un conjunt comú de sol·licituds relacionades amb els recursos humans.\nEn el futur, els robots es convertiran en guardians i gestors d’informació interna. Acceleraran les comunicacions i augmentaran la productivitat en proporcionar accés instantani a les dades correctes, en els moments precisos.\nRealitat Virtual i Augmentada, el poder d’un entrenament efectiu.\nLa realitat augmentada, s’ocupa de construir nous mons virtuals. Quan es tracta de l’impacte que aquesta tecnologia pot tenir en recursos humans, ens enfoquem en l’escenari de la capacitació i formació.\nUna solució rendible i en molts casos segura per als interessats. La possibilitat de proporcionar una capacitació dins d’entorns virtuals té molt joc, a part de les implicacions per a l’aprenentatge per mitjà d’aprendre-fent.\nC-Live és una plataforma de capacitació en realitat virtual que busca millorar el desenvolupament personal i permet que els empleats millorin les seves habilitats interpersonals.\nBlockchain, una tecnologia que brinda transparència, seguretat i automatització de processos.\nBlockchain és una tecnologia que va madurant en nivells de confiança, possibilitant transaccions globals.\nLa necessitat de transparència és un eix vital per al desenvolupament empresarial en totes les seves àrees, RRHH no és l’excepció, més davant dels nous formats laborals i oficines digitals que han arribat per a quedar-se com una bona alternativa per al desenvolupament de certes tasques.\nLa identitat i la confiança és el nucli en els processos humans. En el món empresarial, la confiança es torna encara més important quan les empreses necessiten treballar diferents formats laborals. Blockchain pot brindar la informació i reconeixement en temps real en cadascun dels processos necessaris abans de la contractació, durant i al final de la col·laboració. Ens ajuda per a la gestió i transparència d’informació per a l’empleat i ocupadors.\nSopra HR és un programari que facilita els intercanvis entre les parts, sense intermediaris i de manera gairebé instantània, poden ser un vector de potencialitats per a molts casos d’ús en recursos humans.\nAprendre a gestionar la nova economia Gig. L’anomenada gig economy es basa en una relació temporal entre treballadors i empresa. Cada vegada veiem més models de negoci basats en això, es genera una situació laboral en la qual els treballadors són contractats puntualment per a treballs esporàdics o per a projectes específics. És evident que hi ha tota una problemàtica laboral darrere que es gestiona en cada país de forma diferent depenent de la legislació laboral que existeixi. En qualsevol cas, l’economia gig li dona l’oportunitat a un gran nombre de persones d’oferir els seus serveis online i operar de manera col·laborativa mitjançant l’ús d’aplicacions online, de tecnologia.\nEncara que a priori pugui semblar una precarització de la força laboral, hi ha molts treballadors als quals atreu la flexibilitat laboral que proporciona l’economia gig: justament la varietat i la possibilitat de controlar els seus temps, triar els treballs que més els interessen i que s’ajustin als seus horaris.\nAquest fenomen creixent fa que la gestió de tota aquesta força laboral sigui molt complexa per a les empreses. Encara que la relació sigui molt curta en alguns casos, es continuen necessitant labors de reclutament, seguiment de l’activitat, validació de la tasca o projecte realitzat, pagament per això, etc.\nÉs un problema d’enormes dimensions per als departaments de RH de les empreses que cada vegada es fa més gran. És aquí on blockchain i els seus Smart Contracts poden facilitar-nos la vida. Podem validar que la tasca es realitza, que se segueixen les fites adequades, tenir evidència del final de treball o projecte i finalment generar el pagament sense cap intervenció humana, d’una forma automatitzada i eficient.\nResumint, per a les empreses que busquen el seu camí en la innovació és vital el millorament de la gestió de recursos humans i construcció d’una cultura positiva per als seus empleats. Primer és important enfocar-se a crear una nova mentalitat que reconeix la velocitat del canvi i el que s’estan reescrivint les regles per a l’èxit futur, dia a dia. Repensar nous models per al funcionament dels recursos humans, per a l’obertura a les noves tecnologies i habilitats, que han de conduir-nos a generar valor i finalment, un avantatge competitiu empresarial real.\nÉs important també, crear experiències personalitzades que integrin i incentivin als empleats; capacitar i generar una porta d’entrada per a l’assimilació de nous coneixements i la combinació del treball humà i digital. Cadascuna d’aquestes mesures, forjarà el camí a crear una empresa amb un equip humà cada vegada més àgil, global i digital, apostant per la tecnologia, però potenciant i reconeixent el poder del bon treball humà.\nFinalment cal dir que aquest futur, ja és ara.


08.45: TAULA D'ANÀLISI amb Sergi Sol, periodista; Roger Pi de Cabanyes, delegat de l'ACN a Madrid; Gerard Guiu, periodista i advocat, i Laura Aznar, periodista a Crític.\n09.30: ENTREVISTA a Josep Costa, exvicepresident primer del Parlament i exdiputat de JxCat. Li preguntem per què ha deixat la política activa i què en pensa de l'estratègia de Junts per Catalunya.\nCONNEXIÓ UNITAT MÒBIL amb Marina Romero. Tema: Les restriccions per la Covid i celebració del Ramadà.\n10.30 LES HISTÒRIES d'en Quico Sallés, periodista al diari El Món. Avui parlem dels esquimals.\n10.40: INFORME ECONÒMIC amb Xavier Sala-i-Martín, catedràtic d'Economia i professor a la Universitat Colúmbia de Nova York. Avui analitza la proposta de l'FMI sobre un impost temporal a les rendes altes i les empreses que han tingut més beneficis durant la pandèmia, amb l'objectiu de finançar les polítiques contra la crisi de la Covid.\n11.07: SE SUPOSA, els Borbons sota la mirada d'Albert Pla, músic.\n11.40: ENTREVISTA a Pol Guasch, poeta que acaba de publicar la seva primera novel·la, "Napalm al cor", guardonada amb el 6è Premi Llibres Anagrama de Novel·la.\nTop Podcasts In Notícies


Seat reprèn l'activitat a la fàbrica de Martorell i es prepara per iniciar la producció de respiradors d'emergència - MésEconomia\nDues treballadores, a la línia de producció de la fàbrica de Seat a Martorell. ACN\nSeat reprèn l’activitat a la fàbrica de Martorell amb un primer torn de nit i es prepara per iniciar la producció de respiradors d’emergència que han d’anar destinats a diferents UCI per a pacients ingressats per coronavirus. A través d’un comunicat, l’automobilística ha assegurat que començarà a fabricar els respiradors quan rebi la documentació administrativa de l’Agència Espanyola de Medicaments i Productes Sanitaris (AEMPS), un organisme dependent del Ministeri de Sanitat. Segons han confirmat fonts sindicals a l’ACN, l’empresa ha rebut aquest dijous el vistiplau “extraoficial” de les autoritats sanitàries, i és per això que els treballs per posar a punt la línia de producció ja han arrencat.\nEn el torn d’aquest dijous a la nit hi haurà al voltant d’uns 80 treballadors, tal com apunten els sindicats. A partir de divendres al matí, moment en què Seat espera rebre de forma oficial l’homologació del Ministeri de Sanitat, els 150 empleats que han col·laborat en el projecte ja treballaran a ple rendiment.\nLa posada a punt de la fàbrica de Seat a Martorell es produeix just l’endemà que l’empresa aturés l’activitat que s’estava duent a terme a les instal·lacions. Durant els últims dies, l’automobilística havia adaptat la línia de producció, havia recollit les peces necessàries per fabricar els respiradors d’emergència i havia llançat diversos prototips. Des del Ministeri de Sanitat, però, es va obligar a aturar tota activitat fins que la seguretat dels equips estigués garantida. En aquest cas, la certificació tenia relació amb la seguretat elèctrica i un test electromagnètic.\nA l’espera de rebre l’homologació oficial, Seat calcula que les instal·lacions adaptades de la fàbrica de Martorell podran produir fins a 300 respiradors al dia. Els aparells, dissenyats per l’empresa barcelonina Protofy.xyz, també es fabricaran a la planta de l’empresa Hersill, una companyia especialitzada en la producció i distribució d’equips mèdics amb seu Móstoles (Madrid).


Awasuka assisteix al Taller de Practical Action sobre “Cuines sense fum per a tothom” – Amics del Nepal\nEl passat divendres, 27 de setembre, el Programa AWASUKA va ser convidat al taller de clausura “Cuines Sense Fum: Solucions per a Tothom” organitzat per PRÀCTICAL ACTION a Katmandú. Vam tenir l’oportunitat de conèixer moltes altres entitats que també treballen aquest tema amb les que vam poder intercanviar opinions. Estem molt contents d’haver col·laborat amb Practical Action en la instal·lació de xemeneies a Bhimphedi, i també que el nostre treball de sensibilització hagi estat reconegut. Awasuka (Amics del Nepal, base A i CCD-UPC) i Club Rotary van ser mencionats en diverses presentacions, per haver arribat a molts beneficiaris en poc temps. Esperem que el projecte de Practical Action es pugui reiniciar en un futur proper, ja que moltes cases del Nepal encara pateixen contaminació interior de fums.


Què està passant amb el camp magnètic de la Terra? | Diari Maresme\nPer Vicenç Llobet , a Tecnologies 18 de Gen de 2019\nVa ser el 1831 quan James Clark Ross va localitzar el pol nord magnètic de la Terra. Aquest estava situat molt a prop de la costa oriental de la Península de Boothia, a l’Àrtic canadenc; i dic “estava” perquè ja no es troba en aquella ubicació sinó que està força més lluny.\nEn els darrers 200 anys aquest s’ha mogut de forma constant sense seguir cap lògica, proporció geomètrica, física … res … s’ha mogut de manera impredictible però suficientment estable com per poder construir un sistema mundial de navegació. Però a dia d’avui, el pol nord magnètic, s’està movent tan ràpid que els experts en geomagnetisme es veuen forçats a actualitzar el model magnètic mundial anys abans del que seria necessari.\nEls errors que causa actualment el pol nord magnètic no són preocupants per a la vida real; però sí que ho són per a la navegació, ja que, com a dada, la darrera versió es va fer el 2015 i havia de ser vàlida fins al 2020. Un grup d’investigadors de la NOAA i de la British Geological Survey es van adonar que, a principis del 2018, ja estàvem a punt d’excedir el límit acceptable dels erros que el sistema podria provocar per a la navegació.\nA la revista Nature, el geomagnetista de la Universitat de Colorado Boulder i coordinador del projecte que permetrà posar un pegat al model fins a la seva actualització el 2020, comentava: “l’error no ha parat d’augmentar en cap moment”. En tot cas, aquest pegat havia de sortir però s’ha endarrerit pel tancament del Govern nord-americà.


L’incendi d’un aparcament obliga a evacuar un bloc de pisos de cinc plantes a Canet | Diari Maresme\nL’incendi d’un aparcament obliga a evacuar un bloc de pisos de cinc plantes a Canet\nPer Redacció , a Societat 14 d'ag. de 2008\nd’un aparcament subterrani de Canet de Mar ha obligat aquest dimecres al migdia\na desallotjar 24 veïns dels cinc pisos superiors. El foc ha cremat sis vehicles\nperò no ha causat cap ferit.\nensinistrat, amb una trentena de places, està situat a la confluència entre\nl’avinguda Riera Gavarra i el carrer Verge de Montserrat de Canet. L’incendi,\nque s’ha originat als volts de dos quarts de dues de la tarda, ha calcinat tres\ncotxes i tres motocicletes estacionats a l’aparcament. També, una desena de\nvehicles s’han vist afectats pel fum.\nlloc dels fels s’han traslladat els cossos de seguretat i diverses dotacions\ndels bombers de la Generalitat que han controlat el foc poc després de dos\nquarts de quatre de la tarda.\nL’origen del foc ha estat\nprecisament un dels vehicles estacionats al mateix aparcament que s’ha incendiat\njust en el moment en el que el seu propietari l’ha posat en marxa.


Mostra de Cinema de Nous Realitzadors de Mataró: Entrega de premis + Clausura\nEntrega de premis + Clausura\nJuana Macías, directora de Frozen Souls, amb el productor Juan Moreno, recullen el premi del concurs de curtmetratges. Al seu costat, el vicepresident del Patronat de Cultura, Ivan Pera, i el membre de la comissió de cinema, Jacint Fornols.\nDos membres de l'Aula de Teatre van ser els encarregats de presentar l'acte d'entrega de premis.\nAquí teniu la notícia publicada a capgros.com:\nFrozen Souls guanya el primer premi del Concurs de Curtmetratges\nL'entrega dels guardons i la projecció de 'Grbavica' va tancar, dissabte 11, la XXVIII edició de la Mostra de Nous Realitzadors\nL’entrega dels premis als guanyadors del Concurs de Curtmetratges va posar fi, el passat dissabte dia 11, a la XXVIII edició de la Mostra de Cinema de Nous Realitzadors. El curtmetratge Frozen Souls, de Juana Macías, va resultar el guanyador del primer premi del certamen. La directora, acompanyada del productor del film Juan Moreno, van recollir personalment el premi. Macías va destacar el paper dels festivals com un espai "on s’intercanvien moltes coses" i va afegir que la Mostra de Mataró era "un descobriment inesperat i agradable".\nEl jurat del X Concurs de Curtmetratges, integrat per Lluis Josep Comeron, Xavier Ribas, Franc Sellers, Pep Dardanyà i Anna Bruguera, van escollir el curt Éramos pocos, de Borja Cobeaga, com a guanyador del segon premi. D’altra banda, el curt d’animació Garto va aconseguir el premi del públic, atorgat per votació popular.\nL’acte d’entrega de premis, que va comptar amb la col·laboració de membres de l’Aula de Teatre, va estar presidit pel vicepresident del Patronat de Cultura, Ivan Pera, acompanyat per un dels membres de la comissió de cinema, Jacint Fornols. Pera va tancar l’acte agraint als participants al concurs del curts “el seu exercici de creativitat” i va recordar que el cinema “no funciona si no es dóna la comunicació entre els creadors que intenten explicar una història i els curiosos que la volen sentir”. Els curtmetratges guanyadors es van projectar un cop finalitzada la pel·lícula de clausura, Grbavica.\nI aquí us reproduim la notícia del Tot Mataró:\nEl curtmetratge Frozen Souls es va emportar el primer premi del jurat de la X Mostra de Curtmetratges. Es tracta d’un curt que presenta a tres homes parlant de "relacions difícils, i de pors" amb tres dones que no es veuen en cap moment. La mateixa directora, Juana Macías, i el seu productor van ser presents al Teatre Monumental per recollir el premi i agrair el reconeixement a un curt que com la mateixa realitzadora va reconèixer era “difícil de veure”. Ja es va veure, però, que per la reacció del públic, que ells mateixos van poder copsar, no deixa indiferent. Fa pensar.\nI després de la bona notícia per la presència dels guanyadors, els assistents a la darrera sessió de la Mostra –molts menys dels que es podien esperar, potser pel fet de ser dissabte en comptes de diumenge– van poder assistir a la projecció del film que va tancar la XXVIII Mostra de Cinema de Nous Realitzadors de Mataró. La pel·lícula escollida per la comissió per tancar la cita anual amb el cinema, va ser el film “Grbavica” filmat en la Sarajevo actual, encara amb els efectes latents de la guerra. I després, com ja ve sent habitual es van veure els tres curts premiats, aquest cop amb els directors del curt guanyador a la sala.\nResta de premiats\nA banda de Frozen Souls, el segon premi de la nit va ser per Éramos Pocos de Borja Cobeaga que va ser reconegut amb el segon premi del jurat. Per la seva part, el públic va decidir amb els seus vots donar el premi per votació popular al curt d’animació digital Garto de Luis Gómez Guzmán.\nNacho Cerdà a Mataró\nPrograma doble: càmeres espies i Europa oculta (11...\nLos abandonados de Nacho Cerdà (10/11/06)\nEve and the Firehorse de Julia Kwan (9/11/06)\nCan Xalant: Hibridacions entre cinema i videoart\nCan Xalant: Nous Formats Cinematogràfics\nEl curt avatar, un dels preseleccionats als Oscar....\nPrograma doble: Europa oculta i Música electrònica...\nPrograma doble: Europa oculta i Xina desconeguda\nBrick i Red Road nominats als BIFA\nBrick, de Rian Johnson (3/11/2006)


Qui sóc? | jaume casañas\nM’agrada molt la història i m’estimo encara més la geografia, d’aquesta barreja en surt un fruit que podríem anomenar geografia política.\nCunit és el meu poble, i per aquelles casualitats de la vida, aquestes línies estortes del destí, m’he trobat fent de regidor.\nVaig fer els meus estudis a l’IES Camí de Mar a Calafell, en aquella època, a principis i mitjans dels noranta, a Cunit érem molt pocs, i no teníem cap institut. Aquest fet em va permetre prendre consciencia de la dimensió comarcal, el desplaçament, el viatge, fora del lloc d’origen.\nDesprès de cursar el B.U.P. i el C.O.U, avui dia passat a millor vida, em va tocar fer la sel.lectivitat, que vaig superar un estiu del 1996, m´enrecordo que va ser l’ultima visita del rei Juanca a Tarragona, els helicòpters de la policia, no ens deixaven concentrar en els exàmens.\nDesprès va tocar la mili, aquí començava a despertar-se les ganes de viatjar, i em vaig passar 9 mesos a Mallorca. Vaig coincidir amb un altre cunitenc, el toni del “bombi”, que em va ajudar a inserir-me en aquelles lògiques, que aparentment semblen d’un altre món.\nDesprès la Universitat, a Barcelona, no era molt normal anar a la mili, i desprès a la universitat, però així va ser, tres anys d’història, l’últim a Itàlia, a Bologna.\nUn cop a Bologna, vaig atrevir-me a fer una carrera universitària en un país diferent amb una llengua diferent que 9 mesos abans no sabia res, els italians amb els que vaig conviure em van ajudar molt, i sempre els hi agrairé. Gràcies a ells, em vaig poder treure, no una, sinó dues carreres més, especialitzant-me en geografia i processos territorials.\nAmb l’excusa de la geografia vaig poder conèixer, persones i llocs, molt més que interessants, que han col•laborat en la meva formació acadèmica i humana, i que em van ensenyar a diferenciar el blanc del negre, el bo del dolent.\nI desprès de voltar, acadèmicament parlant, per bona part d’Europa, vaig tornar a Cunit, al meu Cunit, que un grup de persones estava a punt de desmantellar un poble que havia estat un goig per molta gent.\nL’únic que vaig fer va ser seguir el consell d’un company de viatges italo-argenti-brasileny, d’origen polonès i grec, que em va dir; “abans de canviar el món, més val que canviïs el teu poble”, I rés, al peu de la lletra…..\n2 Respostes per a “Qui sóc?”\nmonica grau seto 27 Març 2015 a 21:36 #\nostres un plaer trobarte online! vam coincidir a la UB d’ Història, és fantàstic poder dedicar temps a la passió per la història\njaume77 20 Abril 2015 a 13:00 #\ndoncs la veritat que si!!!de moment he tingut aquesta sort!! aviam quan vens a Cunit!!!\ncuidat!!i molts records